ຫວຽດນາມແລະຈີນກວດກາສະຫະພັນອາຊີບຫາປາຢູ່ອ່າວພາກເໜືອຄັ້ງທີ 11
ກອງບັນຊາການຕຳຫຼວດທະເລ ຫວຽດນາມ
ສົມທົບກັບກຳລັງຕຳຫຼວດທະເລ ຈີນ, ດຳເນີນການລາດຕະເວນລວມ
(ພາບ: canhsatbien)
ໃນລະຫວ່າງວັນທີ 17/04 – 23/4, ກອງບັນຊາການຕຳຫຼວດທະເລ ຫວຽດນາມ ສົມທົບກັບກຳລັງຕຳຫຼວດທະເລ ຈີນ, ດຳເນີນການລາດຕະເວນລວມ ເພື່ອກວດກາສະຫະພັນຫາປາຢູ່ເຂດຫາປາລວມໃນອ່າວພາກເໜືອຄັ້ງທີ 11. ນີ້ແມ່ນການເຄື່ອນໄຫວຂອງກຳລັງຕຳຫຼວດທະເລສອງປະເທດທີ່ຈັດຕັ້ງປະຈຳປີ, ເພື່ອແນໃສ່ກວດກາການເຄື່ອນໄຫວຫາປາຂອງຊາວປະມົງສອງປະເທດຢູ່ເຂດຫາປາລວມແມ່ນອ່າວພາກເໜືອ, ປະຕິບັດໜ້າທີ່ຮັບປະກັນຄວາມເປັນລະບຽບຮຽບຮ້ອຍ, ຄວາມປອດໄພຢູ່ເຂດນີ້. ຜ່ານນັ້ນໂຄສະນາ, ຂົນຂວາຍຊາວປະມົງປະຕິບັດບັນດານະໂຍບາຍ, ກົດໝາຍຂອງສອງປະເທດ ກ່ຽວກັບການຫາປາ, ຂຸດຄົ້ນຊັບພະຍາກອນທະເລເປັນຢ່າງດີ. ໃນວັນທີ 19/4, ກຳລັງກ່ຽວຂ້ອງຂອງສອງປະເທດໄດ້ດຳເນີນການກວດກາບັນດາກຳປັ່ນຫາປາຢູ່ເຂດຫາປາລວມ.ພ້ອມກັນນັ້ນ, ກຳລັງຕຳຫຼວດທະເລສອງຝ່າຍຍັງຈັດຕັ້ງການພົບປະແລກປ່ຽນບົດຮຽນ, ກວດກາບັນດາກຳ່ປັ່ນຫາປາທີ່ເຄື່ອນໄຫວບົນທະເລ ແລະ ແຈ້ງໃຫ້ຊາບກ່ຽວກັບສະພາບການປະຕິບັດຂໍ້ກຳນົດ, ສັນຍາຮ່ວມມືໃນອາຊີບຫາປາຂອງຊາວປະມົງສອງປະເທດໃນໄລຍະຜ່ານມາ.
(ແຫຼ່ງຄັດຈາກ VOV)